## Odluka o utvrđivanju vrijednosti boda za primjenu Popisa dijagnostičkih i terapijskih postupaka - vremenski i kadrovski normativi u 1992. godini

### NN 49/1992 (4.8.1992.), Odluka o utvrđivanju vrijednosti boda za primjenu Popisa dijagnostičkih i terapijskih postupaka - vremenski i kadrovski normativi u 1992. godini

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbi članka 111. Zakona o zdravstvenoj zaštiti i zdravstvenom
osiguranju ("Narodne novine" broj 12/91 - pročiščeni tekst, 19/91,
53A/91 i 18/92) i odredbi članka 22. Statuta Republičkog fonda zdravstvenog
osiguranja i zdravstva Hrvatske na 7. sjednici održanoj 24. srpnja 1992.
godine donijela je

## ODLUKU

### o utvrđivanju vrijednosti boda za primjenu Popisa dijagnostičkih i terapijskih postupaka - vremenski i kadrovski normativi u 1992. godini

I.

Na osnovi Odluke o Popisu dijagnostičkih i terapijskih postupaka - vremenski
i kadrovski normativi ("Narodne novine" broj 15/92) (u daljnjem
tekstu: Popis dijagnostičkih i terapijskih postupaka), utvrđuje se vrijednost
boda u primjeni Popisa dijagnostičkih i teraptiskih postupaka kao osnov
za određivanje cijena zdravstvenih usluga i postupaka za uspostavljanje
ugovornih odnosa sa subjektima provođenja zdravstvene zaštite u 1992. godini.

II.

Vrijednost boda za primjenu Popisa dijagnostičkih i terapijskih postupaka
utvrđuje se za provođenje zdravstvene zaštite prema djelatnostima:

I. Primarna zdravstvena zaštita 107

II. Stomatološka zdravstvena zaštita 112.

III. Polikliničko konzilijarna i stacionarna zdravstvena zaštita 108

IV. Stacionarna i ambulantna rehabilltacija 105

V. Hemodijaliza 113

III.

Organizacije zdravstva posebno iskazuju troškove za skupe materijale
i lijekove iz "Popisa šifara grupa materijala i lijekova" kako
slijedi:

01 lijekovi (skuplji od 20 DEM po dnevnoj dozi)

02 endoproteze, pacemakeri i materijali koji se trajno ugrađuju u tijelo
bolesnika i osteosintetski materijali (za čiju primjenu postoji suglasnost
stručnjaka pojedinih područja)

03 krv i krvni derivati

04 radioizotopi (za šifu primjenu postoji suglasnost stručnjaka pojedinih
područja)

05 rendgenski filmovi i kontrastna sredstva

06 standardne kovine za izradu fiksnih zubnoprotetskih nadomjestaka

07 filteri - ostali materijali za hemodijalizu

Troškovi navedenih materijala nisu uračunati u vrijednosti postupaka
odnosno usluga več se obračunavaju posebno u visini njihove nabavne cijene
preračunate po srednjem tečaju Narodne banke Hrvatske na dan ispostavljanja
računa.

IV.

Utvrđuje se iznos troškova za smfeštaj i prehranu bolesnika u stacionarnim
organizacijama zdravstva po bolno-opskrbnom danu u visini od 1.730 HRD.
Utvrđuje se iznos troškova za dnevni smještaj i prehranu bolesnika u stacionarnim
organizacijama zdravstva (dnevna bolnica) u vlslnl od 50% iznosa iz prethodne
stavke. Utvrđuje se iznos od 600 HRD za troškove prehrane bolesnika po
jednom bolesniku za vrijeme trajanja hemodijalize koja se provodi ambulantno.
U iznosima utvrdenim u stavkama 1., 2. i 3. uračunati su troškovl za plaće
djelatntka, troškovi održavanja opreme i prostorija, njihovo čišćenje,
opskrba živežnim namirnicama i ostalim materijalima, te troškovi za informatićko
administrativne poslove, poslove transporta i druge peslove u svezi smještaja
i prehrane bolesnlka.

V.

Organizacijama zdravstva koje provode stacionaru zdravstvenu zaštitu
posebno će se priznati manipulativni troškovi za lijekove, sanitetski materijal
i ostali medicinski materijal u ljekarnama stacionarne organizacije zdravstva
u visini od 6% na nabavnu cijenu lijekova i materijala iz točke III. ove
odluke.

VI.

Organizacije zdravstva, koje su u razdoblju od 1. travnja do 30. lipnja
1992. godine počele primjenjivati propisanu izvještajnu dokumentaciju prema
Popisu dijagnostičkih i terapijskih postupaka, izvršit će obračun izvršenog
rada primjenom vrijednosti boda, a koji je utvrđen odredbama iz točke II.,
III, IV i V. ove odluke. Sve ostale organizacije zdravstva koje nisu primjenjivale
propisanu dokumentaciju iz prethodne stavke, izvršit će obraćun izvršenog
rada za razdoblje travanj-lipanj 1982. godine primjenom cijena iz Odluke
o izmjeni i dopuni Cjenika zdravstvenih usluga za 1991. godinu ("Narodne
novine" br. 13/92) koje se u tom slučaju uvečavaju linearno za 30%
sukladno odredbi točke IX a) Odluke o izmjeni i dopuni Odluke o osnovama
za uspostavljanje ugovornog odnosa sa subjektima provođenja zdravstvene
zaštite u 1992. godini ("Narodne novine" br. 32/92).

VII.

U ratom zahvaćenim područjima Republike Hrvatske, izuzetno se dozvoljava
organizacijama zdravstva da pračenje izvršenja rada u razdoblju od 1. srpnja
a najduže do 30. rujna 1992. godine obavljaju prema cijenama iz Odluke
o izmjeni i dopuni Cjenika zdravstvenih usluga za 1991. godinu ("Narodne
novine" br.13/92), koje su sukladno odredbi točke IXa) Odluke o izmjeni
i dopuni Odluke o osnovama za uspostavljanje ugovornog odnosa sa subjektima
provođenja zdravstvene zaštite u 1992. godini ("Narodne novine"
broj 32/92) uvećane za 30% za razdoblje od 1. travnja do 30. lipnja 1992.
godine. Cijene zdravstvenih usluga koje se primjenjuju u razdoblju od 1.
srpnja do 30. rujna 1992. godine, u tom slučaju uvećavaju se za dodatnih
30%. Praćenje izvršenja rada prema Popisu dijagnostičkih i terapijskih
postupaka, organizacije zdravstva prate i na područjima zahvačenim ratom,
ako je to moguče. Ovlašćuje se direktor Republičkog fonda da odredi ispostave
Stručne službe Republičkog fonda kao i pojedine organizacije zdravstva
koje mogu na području tih ispostava primijeniti izuzeće utvrđeno u stavci
1. i 2. ove točke.

VIII.

Vrednovanje rada i utvrđivanje naknade za provodenje zdravstvene zaštite
osiguranicima Republičkog fonda, te primjena cijena zdravstvenih usluga,
obavljat će se za razdoblje od 1. travnja do 31. prosinca 1992. godine
sukladno odredbama Odluke o osnovama za uspostavljanje ugovornog odnosa
sa subjektima provođenja zdravstvene zaštite u 1992. godini ("Narodne
novine" br. 13/92 i 32/92).

IX.

Ova odluka stupa na snagu danom objave u "Narodnim novinama",
a primjenjuje se od 1. travnja 1992. godine.

Klasa:0254/92-01/45

Urbroj: 338-21-92-1

Zagreb, 24. srpnja 1992.

Predsjednik Skupštine Republičkog fonda

**Prim. dr. sc. Mate Ljubičić, v. r.**

Odluka, NN 49/1992-1305